ผิวเหลืงมาก หน้ามืดเวลานั่งนานๆแล้วลุก ชอบคันตามตัว เผลอเกาที่ไหนก็คันที่นั่นแล้วมีตุ่มขึ้นด้วยโดยไม่ทราบสาเหตุเจอฝุ่นเจอแดดไม่ได้ก็จะคันตามตัว
สวัสดีค่ะ อาการคันตามตัว มีตุ่มขึ้นตามตัวดังกล่าวมา อาจเป็นตุ่มคันจากผื่นผิวหนังอักเสบจากภูมิแพ้ซึ่งอาจเกี่ยวกับการโดนฝุ่นควัน ไรฝุ่น การแพ้สัมผัสสารที่แพ้ การแพ้ยาหรืออาหาร การติดเชื้อไวรัสบางชนิด การติดเชื้อราที่ผิวหนัง มีผิวหนังแห้ง การโดนแมลงกัดซึ่งการให้ได้การวินิจฉัยที่แน่ชัดคงต้องได้รับการตรวจร่างกาย หรือขูดนำขุยจากตัวผื่นไปตรวจหาเชื้อราต่อไปด้วยเบื้องต้นใช้ครีมบำรุงทาให้ความชุ่มชื้น หรือใช้วาสลีนทาได้ถ้าแห้งมาก หลีกเลี่ยงสาเหตุที่กระตุ้นให้มีอาการ รับประทานยาแก้คันเพื่อบรรเทาอาการได้ ส่วนเรื่องผิวเหลืองถ้าไม่ได้มีตาเหลืองด้วย อาจเป็นเหลืองจากการซีด หรือการรับประทานอาหารที่มีแคโรทีนสูงเกินไป ถ้ามีตาขาวเหลืองไปด้วยอาจเกี่ยวกับโรคตับอักเสบ ควรไปพบแพทย์เพื่อตรวจเพิ่มเติม